ЗАПИСНИК СА ПРВЕ СЕДНИЦЕ 
ОДБОРА ЗА ПРАЋЕЊЕ ПРИМЕНЕ ПОСЕБНОГ КОЛЕКТИВНОГ УГОВОРА ЗА ЗАПОСЛЕНЕ У ЈЕДИНИЦАМА ЛОКАЛНЕ САМОУПРАВЕ
Дана 30.09.2019. године са почетком у 10:00 часова одржана је прва, конститутивна седница Одбора за праћење примене Посебног колективног уговора за запослене у јединицама локалне самоуправе у просторијама Министарства државне управе и локалне самоуправе, Бирчанинова 6.  
Седници су присуствовала лица делегирана за чланове Одбора за праћење примене ПКУ за јединице локалне самоуправе и то:
• представници Синдиката управе:
· Милена Чипак, Невенка Јакшић и Славица Степовић,
• представници Сталне конференције градова и општина:
· Марко Томашевић, Еди Мајсторовић и Милош Муцок. 
            • као и представници Владе Републике Србије именовани Решењем о именовању чланова Одбора за праћење примене Посебног колективног уговора за јединице локалне самоуправе 24 Број: 119-7704/2019 и то:
            -    Љиљана Манојловић, из Министарства финансија,
            -    Драгана Краљ, из Министарства за рад, запошљавање, борачка и социјална питања 
            -    Јелена Љубинковић, из Министарства државне управе и локалне самоуправе. 
Поред чланова Одбора седници су присуствовали представници Сектора за управљање људским ресурсима у Министарству државне управе и локалне самоуправе: Биљана Грандовић, Марија Пилиповић, Бојана Јакшић и Милица Соколовић.
На почетку седнице констатовано је да су присутни сви чланови Одбора и да је образован Одбор за праћење примене Посебног колективног уговора за јединице локалне самоуправе. 
У уводном делу, Јелена Љубинковић, поздравила је све присутне и указала да је Посебaн колективни уговор за запослене у јединицама локалне самоуправе почео да се примењује 31. маја 2019. године те да је потребно пре свега, донети Пословник о раду на основу и у складу са новим Колективним уговором. С тим у вези, предложено је да се радна верзија Предлога Пословника о раду, које ћe израдити Јелена Љубинковић достави електронским путем свим члановима Одбора ради даљег усаглашавања и давања предлога а у циљу израде коначног текста, с тим да сви чланови Одбора своје предлоге доставе до одржавања наредне седнице како би се на истој Пословник о раду усвојио.
У даљем току седнице расправљало се о најчешћим питањима која су се јавила у вези примене Посебног колективног уговора и то посебно питања која се односе на остваривање права на солидарну помоћ запослених, права на јубиларну награду и с тим у вези и права на минули рад запослених нарочито оних који су преузети у јединицу локалне самоуправе из дирекција и јавних предузећа која су престала са радом. 
	Члановима Одбора обратила се Милена Чипак која је истакла неколико проблема са којим се сусретао Синдикат управе у примени Анекса Посебног колективног уговора за државне органе, односно Посебног колективног уговора за запослене у јединицама локалне самоуправе. Наиме, примедбе се пре свега односе на обухват примене овог колективног уговора и  с тим у вези на назив овог колективног уговора у ком смислу је изнела незадовољство због чињенице да се Посебан колективни уговор за запослене у јединицама локалне самоуправе не односи на запослене у аутономним покрајинама у вези чега, према њеним речима, током преговора није био такав договор, већ је колективни уговор требало да обухвати и примену на запослене у аутономним покрајинама.   
С тим у вези, указала је да када су отпочињали преговори за закључење овог Посебног колективног уговора првобитни предлог је гласио Посебан колективни уговор за запослене у аутономним покрајинама и јединицама локалне самоуправе и са тим предлогом је почело да се преговара да би се касније тај назив изгубио. Напоменула је да Аутономна покрајина није потписала ПКУ за територију Аутономне покрајине већ колективни уговор код послодавца (за органе АП) као што су то многе локалне самоуправе и градске управе учиниле (Града Београд) и друге градске општине које су потписале КУ код послодавца, тако да се колективни уговор код послодавца не може третирати као Посебан колективни уговор, који је грански и који се примењује на све запослене и помаже за потписивање Колективног уговора код послодавца. Представници СКГО-а. су се сагласили са напред наведеним.ПОред тога, посебно је напоменуто да ПКУ треба да носи назив као и Закон о запосленима у АП и ЈЛС, у ком смислу  се мора знати  шта  је Колективни уговор код послодавца а шта Посебан колективни уговор. 
[bookmark: _GoBack]Представници синдиката су напоменули да грански колективни уговор као и Закон о раду даје могућност потписивања колективног уговора код послодавца и утврђивање већих права, тако да потписани КУ за АП је колективни угвор код послодавца, а ПКУ за ЈЛС треба да носи нази као и Закон о запосленима у АП и ЈЛС и треба да се примењује и на запослене у органима АП  јер су и они чланови синдиката управе. С тим у вези, територијална аутономија није потписала ПКУ, већ је као и у многим градским и општинским управама и у Покрајинским органима потписаан колективни уговор код послодавца.
У одговору на ово питање Јелена Љубинковић указала је на одредбе члана 6. став 1. Закона о запосленима у  аутономним покрајинама и јединицама локалне самоуправе којим је дат основ за закључење ПКУ за запослене у јединицама локалне самоуправе са напоменом да је Колективни уговор за органе Аутономне покрајине Војводине („Сл.лист АПВ бр.58/18 и 4/19), донет у децембру 2018. године. Такође, указала је да се наведениим уговором  ближе уређује начин остваривања права и дужности запосленог у органима АП Војводине и утврђују већа права и повољнији услови  од права и услова утврђених законом у ком смислу је Драгана Краљ из Министарства за рад, запошљавање, борачка и социјална питања, указала да се на запослене не могу истовремено примењивати два колективна уговора закључена на истом нивоу, јер се онда намеће практично питање који колективни уговор би се примењивао у погледу утврђивања права и обавеза запослених. Такође, Милош Муцок, представник СКГО је нагласио да ово није територијално важење уговора, већ да се односи на све запослене у свим јединицама локалне самоуправе. 
У даљем току седнице, представници Синдиката су изнели незадовољство поводом висине износа минималне зараде и како они истичу, зато што нису били укључени приликом утврђивања  основица за плате за запослене и затражили су да се укључе заједно са члановима СКГО-а у поступак одређивање висине основице приликом израде Закона о буџету. У вези наведеног на одбору је достављен допис Синдиката Управе Србије о питањима о којима треба разговарати на самом Одбору а тичу се утврђивања основице за запослене, исплате накнада предвиђених Колективним уговором (топли оброк, регрес, дневнице идр.,) и остваривања других права запослених предвиђена колективним уговором.
С тим у вези, а и имајући у виду  да је од стране чланова синдиката посебно наглашено незадовољство запослених у јединицама локалне самоуправе у вези са исплатом топлог оброка, регреса и висином дневница за службена путовања у иностранство у вези са чим је указано да ће се наведена питања решавати једнако као и ПКУ за државне органе, односно на начин како то буде решавано и за државне службенике. 
У вези са чланом 51. став 1. тач. 11) Колективног уговора која прописује право запосленог на солидарну помоћ за побољшање материјалног и социјалног положаја у складу са мерилима прописаним општим актом послодавца и расположивим финансијским средствима, представница Синдиката Милена Чипак изнела је предлог да Одбор изради препоруку о висини износа солидарне помоћи у складу са овом одредбом, рецимо за куповину зимнице и грејање. Такође, представници синдиката су генерално указали на тежак материјални и социјални положај запослених у вези чега су и затражили састанак са министром државне управе и локалне самоуправе и то поводом свих питања која се односе на материјални положај запослених у јединицама локалне самоуправе. У вези наведеног указано је да Одбор не може да изради препоруку о висини износа солидарне помоћи у овом случају, имајући у виду да се она одређује у зависности од критеријума, односно мерила прописаних општим актом послодавца и од расположивих финансијских средстава јединице локлане самоуправе,  а што се тиче предлога синдиката за одржавање заједничког састанка са министром указано је да ће о томе бити обавештен помоћник министра Сектора за управљање људским ресурсима и у консултацији са истим утврдиће се даље смернице у вези наведеног предлога..
Милена Чипак је у име представника Синдиката нагласила да је током  преговора за закључивање овог ПКУ договорено да висина накнада плате за време боловања буде у висини од најмање 65%, док је у члан 43. ПКУ унесено да запослени који не ради до 30 дана због болести или повреде (привремена спреченост за рад) има право на накнаду плате која износи 65% просечне плате у претходних 12 месеци пре месеца у коме је наступила привремена спреченост за рад, проузрокована болешћу или повредом ван рада. Представници Владе су истакли  да то јесте изнето као предлог на преговорима у поступку закључивања ПКУ, али да тај предлог није прихваћен. С тим у вези, представница Министарства за рад, запошљавање, борачка и социјална питања, указала је да је то већ утврђено чланом 115. Закона о раду који прописује да запослени има право на накнаду зараде за време одсуствовања са рада због привремене спречености за рад до 30 дана, и то најмање у висини 65% просечне зараде у претходних 12 месеци пре месеца у којем је наступила привремена спреченост за рад, с тим да не може бити нижа од минималне зараде утврђене у складу са овим законом, ако је спреченост за рад проузрокована болешћу или повредом ван рада и да овако формулисана одредба колективног уговора не онемогућава послодавцима да утврде и више од 65%. Представници Синдиката су затражили да им се достави званично мишљење МРЗС у вези са чланом 115. Закона о раду. 
	У наставку седнице, члановима Одбора обратили су се представници Сталне конференције градова и општина и изнели неке од проблема у вези ПКУ са којим су се они суочавали. Као први проблем представници СКГО су навели питање остваривања права на јубиларну награду запослених, највише у вези са запосленима који су преузети у ЈЛС из дирекција и јавних предузећа и посебан проблем који су донеле измене претходно важећег Анекса ПКУ, којим је проширено право запосленог у јединици локалне самоуправе на јубиларну награду  за године рада у радном односу и у државном органу и органу аутономне покрајине. Наиме, истакнуто је да је применом ове одредбе, где је идеја била да се прошири наведено право, појединим запосленима заправо усккраћено право на јубиларну награду јер су приликом збрајања година рада проведених у државном органу и органу ЈЛС ови запослени премашили године рада тј.10, 20, 30, 35 и 40 година рада, које су као услов утврђене за остваривање овог права. С тим у вези, чланови Одбора констатовали су да су то појединачни случајеви, тј. гранични случајеви који се јављају у ком смислу ти запослени не испуњавају услов у погледу навршених година рада за признавање права на јубиларну награду, при чему чекају навршење следеће јубиларне године, када би се испунио услов за стицање наведеног права. 
Друга тема, како је истакао предстaвник СКГО-а, Милош Муцок, је остваривање права на минули рад запослених у вези чега је и постављено питање остваривања наведеног права за запослене који су преузети од дирекција и јавних предузећа. С тим у вези, указано је и на мишљења које је Министарство државне управе и локалне самоуправе дало поводом тумачења одредаба Кoлективног уговора које се тичу услова за остваривање права на минули рад и у том смислу мишљења које је достављено у вези предмета градске општине Палилула, тј. утврђивања права на минули рад за осам запослених који су у Градску општину Палилула преузети од JP „Пословни центар општине Палилула“.
 Наиме, Одбору за праћење примене Посебног колективног уговора обратио се Савез синдиката Србије, Синдикална организација запослених у управи Градске општине Палилула, са молбом за заузимање ставова у вези питања које се тиче минулог рада запослених у ситуацији када се запослени преузимају од другог послодавца и с тим у вези остваривања права на јубиларну награду. У вези наведеног питања указано је да се Организација синдиката Управе градске општине Палилула обратила Министарству државне управе и локалне самоуправе у вези тумачења одредби чл. 34. и 46. Анекса ПКУ за државне органе и услова за остваривање права на минули рад за осам запослених у Управи Градске општине Палилула који су преузети из наведеног јавног предузећа поводом чега је ово министарство, на основу документације која је поднета уз захтев и то: Споразума о преузимању запосленог у радни однос у Управу градске општине Палилула, Решења о брисању из Регистра привредних субјеката  ЈП за управљање и коришћење пословним простором „Пословни центар Општине Палилула“, дало своје мишљење број: 112-01-00664/2019-09 од 19. марта 2019. године према којем су испуњени услови за признавање права на минули рад, односно за повезивање  рада из јавног предузећа са радом у Управи Градске општине за запослене који су преузети из ЈП “Пословни центар општине Палилула“ након што је ово јавно предузеће брисано из регистра привредних субјкета а Управа Градске општине Палилула преузела надлежности и послове јавног предузећа, с тим да ово право запослени могу да остваре од дана преузимања у Управу Градске општине  Палилула.
 У вези наведеног чланови Одбора су сагласни да је у поступку остваривања права на минули рад када су у питању године које је запослени остварио код другог послодавца, руководилац у обавези да цени испуњеност свих услова, тј. да ли су у сваком конкретном случају преузети и надлежности и послови и запослени од другог послодавца, сагласно одредби члана 36. став 2. ПКУ-а, када се једино и може признати наведено право, односно повезати рад код претходног послодавца, с тим да је наведено дужан да цени руководилац органа, који одлучује о правима, обавезама и одговорностима запослених.
Биљана Грандовић из Одсека за плате, Сектора за управљање људским ресурсима у МДУЛС детаљније је објаснила и образложила мишљења која је ово министарство достављало подносиоцима захтева у вези примени Закона о систему плата запослених у јавном сектору и питања везана за минули рад. Она је нагласила да је МДУЛС једнако свим подносиоцима захтева за мишљење достављало одговор да се сходно члану 41. Закона о платама службеника и намештеника у органима аутономне покрајине и јединице локалне самоуправе, до почетка примене тог закона, на плате запослених у јединицама локалне самоуправе примењује Закон о платама у државним органима и јавним службама, према којем се за остваривање права на минули рад рачунају године рада проведене у органу аутономне покрајине и јединице локалне самоуправе сабране са годинама рада у државним органима, односно да се не повезују године рада у органу локалне самоуправе са годинама рада проведеним у јавним службама. У случају запослених који су преузети у орган локалне самоуправе из јавних предузећа који су престали са радом, минули рад се може повеззати само у случају када је јединица локалне самоуправе на основу одређеног акта преузела и послове, надлежности и запослене из тих јавних предузећа.
С тим у вези, Марко Томашевић је истакао да проблем остваривања права на минули рад настаје када је реч о јавним предузећима, односно Дирекцијама за обављање комуналних делатности и послова од општег интереса чији послови, по закону, не могу бити преузети од стране локалне самоуправе. Дешава се да су, поједини запослени из тих предузећа преузети, али да су поједине надлежности остале и да та предузећа  настављају са радом на начин да промене статут и назив. У оквиру наведеног поставља се и питање да ли у случају када је ЈЛС преузела надлежности, запослене и послове једног предузећа које је престало са радом, запослени који су преузети морају да раде на пословима на којима су радили и раније. 
Представници СКГО-а предложили су да МДУЛС у вези са овим питањем достави једно мишљење које би послужило као одговор на све овакве захтеве. 
Након тога, Милош Муцок поставио је питање везано за члан 51. став 5. ПКУ а у вези са ставом 1. тачка 6) овог члана, а то је да ли запослени има право на солидарну помоћ за случај смрти члана уже породице. Јелена Љубинковић је одговорила да је МДУЛС дало мишљење у вези са овим питањем и указала да се ограничење из става 5. овог члана не односи на случај смрти члана уже породице. Договорено је да се члановима Одбора достави наведено мишљење како би се превазишли проблеми у пракси у примени наведене одредбе. Такође, синдикати су захтевали да им се електронском поштом пошаље мишљење у вези са корективним коефицијентом за инспекторе у складу са Уредбом о коефицијентима за обрачун и исплату плата именованих и постављених лица и запослених у државним органима („Сл.гласник РС“, бр. 44/08- пречишћен текст, 2/12, 23/18). 
На крају констатовано је да су изнети најчешћи проблеми и несугласице у вези досадашње примене ПКУ те да ће ставови и мишљења са ове седнице Одбора помоћи да се они превазиђу.
Јелена Љубинковић је закључила седницу и обавестила присутне да ће се записник са ове седнице доставити електронским путем свим члановима одбора ради усаглашавања те да ће након тога сви чланови одбора бити благовремено обавештени о времену одржавања следеће седнице у ком смислу је замолила присутне чланове Одбора да уколико сматрају да је потребно да се наредна седница одржи и пре рока који је превиђен за одржавање исте дају иницијативу у том смислу.
 



ОДБОР ЗА ПРАЋЕЊЕ ПРИМЕНЕ ПОСЕБНОГ КОЛЕКТИВНОГ
УГОВОРА ЗА ЗАПОСЛЕНЕ У ЈЕДИНИЦАМА ЛОКАЛНЕ САМОУПРАВЕ



1. Милена Чипак _________________________

2. Невенка Јакшић _________________________

3. Славица Степовић _______________________

4. МаркоТомашевић _______________________

5. Еди Мајсторовић ________________________

6. Милош Муцок __________________________

7. Драгана Краљ __________________________

8. Љиљана Манојловић ____________________

9. Јелена Љубинковић ____________________




 


